Karalienes Šarlotes melnais lācis
Karalienes Šarlotes melnais lācis (latīņu: Ursus americanus carlottae) ir lāču dzimtas (Ursidae) Amerikas malnā lāča (Ursus americanus) pasuga. Šī pasuga ir endēmiska Karalienes Šarlotes salām Kanādā. Karalienes Šarlotes melnais lācis atšķirībā no citiem Amerikas melnajiem lāčiem ir lielāka auguma, tam ir masīvs galvaskauss un lieli dzerokļi. Zinātnieki ir pārliecināti, ka Karalienes Šarlotes salu melnie lāči ir primitīvāki un līdzīgāki saviem ledus laikmeta senčiem kā citi mūsdienu melnie lāči, jo atradušies ilgstošā izolācijā uz salām.